שמי אילה ברסלר נרדי, נולדתי וגדלתי בכפר סבא. בת ליונה וחנוך, אחות בכורה להילה ועופר. נשואה לאייל ואמא לנועם, זיו ולביא. בשנות ילדותי ונעורי רקדתי באופן מקצועי, נגנתי בפסנתר ולקחתי חלק כחניכה ומדריכה בתנועת הצופים. סיימתי י"ב בבגרות מלאה בהצטיינות. התגייסתי לצה"ל לתפקיד מדריכת חבלה ומיקוש. במסגרת תפקידי הדרכתי בבהל"צ 14 צוותים של פלח"ן נח"ל. לאחר שחרורי מצה"ל התחלתי בלימודי תואר ראשון בחוג לתיאטרון באוניברסיטת תל אביב. עברתי לגור בתל אביב ומאז ועד היום זו עיר מגורי. במהלך הלימודים התנדבתי פעם בשבוע בפרויקט "פרח" במסגרת זו יצרתי מופעי תאטרון סיפור עם ילדי ביס ערבי ביפו. במקביל לכך עבדתי עם נוער בסיכון בפנימיית יובלים בכפר סבא. עם סיום לימודי עבדתי במוזיאון הילדים בחולון כחלק מצוות ההדרכה ופיתוח התוכן ובמקביל עבדתי בהפקות תיאטרון. לאחר כשנתיים מסיום התואר הראשון התחלתי בלימודי תואר שני לטיפול בתנועה. בעבודת הגמר "מודל עיבוד גופני מילולי לתכני העברה והעברת נגד" פיתחתי מודל למניעת טראומטיזציה משנית אצל מטפלים מדיספלינות שונות. בתחילת דרכי כמטפלת טיפלתי בילדים עם קשיים שונים בבתי ספר אנתרופוסופים. בשלב מוקדם של העשייה המקצועית שלי הוזמנתי להקים מרכז טיפולי בעמותת "אביב". הקמתי את המרכז וניהלתי אותו בין השנים 2015-2020. במקביל לימדתי מטפלים בתכנית ההכשרה "שער לנפש" והעברתי השתלמויות לסטודנטים לטיפול בתנועה בסמינר הקיבוצים. באחת ההרצאות נכחה ראש החוג לטיפול בתנועה באוני' חיפה. לאחר ההרצאה היא הציעה לי לבנות מחקר בהתבסס על החומרים הקליניים שלי כתשתית לפיתוח מודל טיפולי. וכך יומני הטיפול שתיעדתי בין השנים 2013-2018 היוו את הבסיס לעבודת התיזה שלי "ניתוח יומני טיפול: תהליכים והתערבויות בטיפול בתנועה בילדים עם הפרעת חרדה". פרסמתי את תוצאות המחקר בשני כתבי עת ככותבת ראשונה, ובנוסף לכך הצגתי את המודל בכנסים בארץ ובעולם וכן לצוותים ולמרפאות בביח שלוותה. כיום אני חברה בצוות המחקר של ביח שלוותה ובמסגרת זו מובילה מחקר שבוחן את יישום המודל הטיפולי שפיתחתי בקבוצה טיפולית של נשים מתמודדות עם הפרעת אכילה. בשנה הבאה אתחיל להדריך את המטפלים בתנועה במרפאה לבריאות הנפש לילדים ונוער בביח גהה בעבודה יישומית עם המודל שפיתחתי.